[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Fotod ja video: selgusid muinsuskaitse aastapreemiate vo\u0303itjad"}, {"text_idx": "#000005", "text": "Kokku andis muinsuskaitseamet va\u0308lja 29 tunnustust 11 kategoorias. Eraldi toodi esile neid, kes veerandsaja jooksul on valdkonna edenemisse panustanud."}, {"text_idx": "#000006", "text": "Loe ta\u0308ispikka nimekirja vo\u0303itjatest (iga vo\u0303itja juures on Muinsuskaitseameti peadirektori Siim Raie kommentaarid):"}, {"text_idx": "#000008", "text": "On erakordne, et u\u0308he mo\u0303isamo\u0303o\u0303tu villa funktsioon on taastatud, hoones elab taas u\u0308ks perekond, kelle jaoks on see imeline maja koduks. Juhtub ju enam kui sageli, et algselt u\u0308hepereelamuks ehitatud hoonesse soovitakse mahutada mitmeid kortereid ja saalidest vaheseintega va\u0308iksemaid tube. Selle hoone puhul mitte. Hilisemate kihtide alt toodi va\u0308lja maalingud, mis vahepealsete u\u0308hiskondlike funktsioonide aegu olid kaetud. Hoone kohandati kaasaja standarditele vastavaks, sa\u0308ilitades seejuures ko\u0303ik ajaloolised detailid. Esile to\u0303stmist va\u0308a\u0308rib ka o\u0303ueala: hoone pidulik historitsistlik va\u0308limus moodustab aiaga terviku. Ajakujundus on tehtud la\u0308htuvalt omaaegsetest kujundusvo\u0303tetest."}, {"text_idx": "#000010", "text": "Vahetult Tartu Raekoja naabruses paiknevad hooned ei paistnud enne restaureerimist o\u0303igupoolest millegagi silma. Kui, siis sobimatute aknaraamidega. Aastaid majade eest hoolt kandnud sihtasutus otsustas aga anda hoonetele tagasi nende asukohale va\u0308a\u0308rilise ilme. Vahetati va\u0308lja aknad, varem u\u0308hetaotliseks beez\u030ciks va\u0308rvitud hoonemassiivis otsustati eri hoonemahud erineva krohvistruktuuri ja julge uue va\u0308rvilahendusega esile tuua. Tulemus on o\u0303nnestunud ning nu\u0308u\u0308d ka jalutajale selge, et tegu on kolmest eri hoonest koosneva u\u0308htse kompleksiga, mis Tartu vanalinna ruumi oluliselt na\u0308gusamaks muudab."}, {"text_idx": "#000012", "text": "Pikk 69 oli u\u0308ks Tallinna vanalinna lihvimata teemante. Hoone on tu\u0308u\u0308piline keskaegse kehandiga elamu, mis on la\u0308bi sajandite korduvaid u\u0308mberehitusi na\u0308inud. Hoone on nu\u0308u\u0308d kohandatud hotelliks ja restoraniks, keldrist vo\u0303ib u\u0308llatuslikult leida isegi minispa. Sa\u0308ilinud oli palju ajaloolisi detaile. Uuringute ka\u0308igus paljandusid unikaalsete maalingutega talalaed ning loodusvaatega seinamaalingud, uhked aknavahesambad jne, mis ko\u0303ik restaureeriti. Fuajees on na\u0308ha aga suurepa\u0308rast oma kohta oodanud maalitud laetalade taaskasutust. Vo\u0303ib o\u0308elda, et Kolm o\u0303de on saanud omale vo\u0303rdse naabri."}, {"text_idx": "#000014", "text": "EKA on oma maja oodanud kaua... ja lo\u0303puks uut maja ei saanudki, vaid sai midagi palju paremat - u\u0308he uhke muinsuskaitsealuse vana hoone. Uue hoone ehitamise asemel endisesse Suva sokivabrikusse, algselt \"Rauaniidi\" trikooto\u0308o\u0308stuse tehasehoonesse kolimist po\u0303hjendati muide kiirema valmimisaja, juriidiliste takistuste puudumise ja asukohaga. Niisiis - ehitisma\u0308lestise restaureerimine on kiirem ja lihtsam kui uue klaasmaja ehitamine tu\u0308hjale krundile. Suur ta\u0308nu EKA-le selle va\u0308ite to\u0303estamise eest."}, {"text_idx": "#000016", "text": "Piirilinnal Valgal on aeg-ajalt raskusi piiridest kinni pidamisega ja sealsed kopamehed paistavad silma liigse agarusega... samas on Valga linnavalitsus, nu\u0308u\u0308d siis vallavalitsus, paistnud silma ka erilise vastutustundega ha\u0308vimisohus ehituspa\u0308randi ees. Mitmed halvas seisus ma\u0308lestised on sundvo\u0303o\u0303randatud vo\u0303i a\u0308ra ostetud, omavalitsus tegutseb aktiivselt kasutuseta ma\u0308lestistele funktsioonide ja rahastuse leidmisega. Eriti ta\u0308name vallavalitsust endise Kreisi ametiasutuste maja pa\u0308a\u0308stmise eest - linna u\u0308ks vanimaid ja va\u0308a\u0308rtuslikumaid hooneid oli aastaid probleemse eraomaniku ka\u0308es, selles toimus 2015 laastav po\u0303leng, misja\u0308rel linnavalitsus ma\u0308lestise omandas, laskis taastada ha\u0308vinud katuse, restaureerida fassaadid ja uksed-aknad. Ja\u0308a\u0308b u\u0308le loota, et hoone leiab peatselt uue kasutuse ja restaureeritud saavad ka interjo\u0308o\u0308rid."}, {"text_idx": "#000017", "text": "17. sajandist pa\u0308rinev va\u0308ikse poolkelpkatusega Vana-Pa\u0308a\u0308la mo\u0303isa na\u0308ol oli tegu eelmiste valdajate poolt rikutud ja avariilise ma\u0308lestisega. Va\u0308lja olid lo\u0303hutud ko\u0303ik va\u0308a\u0308rtuslikud detailid, ajaloolised uksed-aknad, po\u0303randad jne ning paigaldatud asemele ta\u0308iesti sobimatud. Kui hoone ostis praegune omanik, olid autentsel kujul sa\u0308ilinud vaid hoone mu\u0308u\u0308rid. Sellise sa\u0308ilimisprotsendi juures on valikuid palju, kuidas hoonet edasisele elule aidata, objektiivselt o\u0303iget lahendust vast polegi. Parim lahendus su\u0308nnib omaniku soovide ning muinsuskaitse ja arhitektide koosto\u0308o\u0308s. Siin soovis omanik valida rekonstrueeriva tee. Hoone on ajastu eeskujude ja\u0308rgi po\u0303hjalikult taastatud. Kuna va\u0308a\u0308rtuslikke algseid detaile o\u0303ieti polnudki, kujundati need analoogide ja\u0308rgi, tegemata ja\u0308releandmisi ka ko\u0303ige pisemates detailides."}, {"text_idx": "#000019", "text": "Kaunilt taastatud mo\u0303isahoone on nu\u0308u\u0308d va\u0308a\u0308rilises keskkonnas. U\u0308he enimku\u0308lastatava mo\u0303isapargi u\u0308he kalda korrastamine on jo\u0303udnud lo\u0303pusirgele. Taastati ko\u0303nniteed, kohati munakivisillutisega, kuivenduskraavid ja tiigid puhastati ning rajati truubid. Teavet jagavad uued infotahvlid. Sanitaar- ja kujundusraietega avati taas maalilised vaated vanadele va\u0308a\u0308rispuude ru\u0308hmadele ning jo\u0303ele."}, {"text_idx": "#000020", "text": "Ha\u0308sti taastatud hooned muinsuskaitsealal vo\u0303i selle kaitsevo\u0308o\u0308ndis"}, {"text_idx": "#000022", "text": "1910. aastal ehitatud esinduslik Grand Hotell seisis tu\u0308hjana viimased 20 aastat. Terve po\u0303lvkond oli juba harjunud na\u0308gema seda uhket hoonet Laidoneri platsi a\u0308a\u0308res laguneva \"kolemajana\". On suur ro\u0303o\u0303m, et see Viljandi muinsuskaitseala pa\u0308rl on va\u0308a\u0308riliselt restaureeritud ja oma algse funktsiooni tagasi saanud. Hotelli kaasaegsed lisandused on ko\u0303rge arhitektuurse kvaliteediga ning va\u0308a\u0308ristavad ajaloolist hoonet."}, {"text_idx": "#000024", "text": "Tegu on No\u0303ukogude ajal kapitaalselt u\u0308mber ehitatud ning rikutud hoonega, mis nu\u0308u\u0308d on endisaegselt taastatud. Suuresti vo\u0303ib seda nimetada rekonstrueerivaks la\u0308henemiseks, kuid antud kontekstis, mo\u0303isa peahoone vahetus la\u0308heduses, on see la\u0308henemine end o\u0303igustanud. Hoone on kohandatud koduks. Oleme lootusrikkad, et see vaheetapp ja tunnustus julgustavad tegusaid omanikke liikuma edasi Lu\u0308mandu mo\u0303isa peahoone juurde ja vo\u0303ibolla ja\u0308rgmistel aastatel o\u0303nnestub tunnustada omanikke juba ha\u0308sti taastatud ma\u0308lestise kategoorias."}, {"text_idx": "#000025", "text": "Ha\u0308sti kavandatud uusehitis ajaloolises keskkonnas"}, {"text_idx": "#000027", "text": "Ajaloomuuseum on Maarjama\u0308e lossi juurde rajanud efektse muuseumipargi, milles on omale sobiva koha leidnud no\u0303ukogude-aegsete monumentide kogu. Ka raske pa\u0308randiga on oluline tegeleda ning seda eksponeerida - pjedestaalilt alla toomine ning piiramisro\u0303ngasse vo\u0303i ringma\u0308ngu asetamine on selleks tabav ja tark vo\u0303imalus. Samuti va\u0308a\u0308rivad esileto\u0303stmist suvemo\u0303isakompleksi struktuuri ja mahtudega ha\u0308sti kokku sobitatud uued filmimuuseumi hooned ning diskreetselt ent enneko\u0303ike laste jaoks a\u0308a\u0308rmiselt po\u0303nevalt ja ma\u0308nguliselt lahendatud va\u0308liala."}, {"text_idx": "#000031", "text": "Vastseliina linnus on nii pu\u0308ha paik, et sellesse keskkonda millegi uue lisamine tekitas muinsuskaitsjate seas pa\u0308ris tuliseid diskussioone. Vastseliina palvera\u0308ndurite majast sai ta\u0308nu tagasihoidlikule arhitektuursele lahendusele ja tundlikule maastikku paigutamisele siiski kenasti o\u0303nnestunud kaasaegne hoone, mis ei domineeri pretensioonika ajaloolise hoonestuse u\u0308le, vaid teeb sellele omal moel komplimendi. Kaasaeg ja keskaeg moodustavad terviku."}, {"text_idx": "#000033", "text": "Rannamo\u0303isa kiriku, algselt Ranna kabeli nime kandnud neogooti pu\u0308hamu ko\u0303rvale uue tavandimaja kavandamisel alustati mo\u0303ttest laiendada olemasolevat paekivist abihoonet. Aga siingi andis lo\u0303puks hea tulemuse hoopis ta\u0308itsa kaasaegse hoone projekteerimine kalmistualalt va\u0308ljapoole. Nii sai vana ja\u0308a\u0308da vanaks ja uus luua uut kvaliteeti."}, {"text_idx": "#000035", "text": "Ajaloolises linnasu\u0308dames ja selle la\u0308hiu\u0308mbruses tuleb ehitamisel alati olla valmis, et va\u0308lja vo\u0303ib tulla arheoloogilisi leide ja vanade ehitiste ja\u0308a\u0308nuseid, kuid eriti raske on arendaja jaoks olukord siis, kui leiud tulevad va\u0308lja alles ehitamise alguses, mitte planeeringu koostamise ajal. Nii juhtus sel aastal Kalamajas, kus eeldatava o\u0303hukese eeslinnale omase kultuurkihi asemel paljandus a\u0308a\u0308rmiselt paks ja leiurikas keskaegne kiht. Jahu ta\u0308naval arendusto\u0308id tegev ettevo\u0303te YIT leidis nii arheoloogidele kui ka ehitajatele sobiva to\u0308o\u0308korralduse ning toetas aktiivselt leidude tutvustamist avalikkusele. Jahu ta\u0308navalt avastatu on harukordne ja sealsete leidude ta\u0308htsust Tallinna ja Eesti arheoloogiale on raske u\u0308le hinnata. See anab uurijatele to\u0308o\u0308d ja\u0308rgmiseks kaheku\u0308mneks aastaks."}, {"text_idx": "#000036", "text": "Peeter Piirits on olulistel objektidel aktiivselt va\u0308lito\u0308id teinud alates 1990ndatest aastatest. Esile to\u0303stmist va\u0308a\u0308rib tema operatiivsus: ta teeb kaevatud materjali esimesel vo\u0303imalusel ka\u0308ttesaadavaks teistele uurijatele, esitades nobedalt pa\u0308rast va\u0308lito\u0308id uuringute aruanded. Vajadusel integreerib uuringusse kaasaegseid meetodeid. Kus vaja, kaasab kolleege to\u0308o\u0308desse, on avatud suhtleja ja alati abivalmis."}, {"text_idx": "#000037", "text": "Kristo Kooskora on Muinsuskaitseameti tellimusel ja EKA tudengite abil inventeerinud Valga, Rakvere, Haapsalu ja Lihula muinsuskaitsealad. Kokku on pandud oluline infobaas muinsuskaitsealade hoonestuse kohta. To\u0308o\u0308 on alati olnud va\u0308ga po\u0303hjalik ja korrektne, heaks aluseks ma\u0308lestiste registri ta\u0308itmisel. Soovitame uurida uut rubriiki registris muinsuskaitsealade lehtedel, \"muinsuskaitseala hooned\" - seal on mitme muinsuskaitseala osas lisatud infot ja fotosid, mida varem registris ei olnud."}, {"text_idx": "#000038", "text": "Traditsioonilise maakiviehituse oskuslikke restaureerijaid on va\u0308he. Seda enam on tervitatav noorte ja entusiastlike meistrite esilekerkimine. Maakivist OU\u0308 referentsides on meie ma\u0308lestiste koorekiht - Viljandi ja Tarvastu ordulinnuste restaureerimine. Samuti on nad heategevuse korras lo\u0308o\u0308nud kaasa Lalsi o\u0303igeusukiriku trepi ja sokli restaureerimisel."}, {"text_idx": "#000040", "text": "Sirje Sorok on restaureerimisvaldkonnas olnud tegev juba va\u0308ga pikalt ning ta on olnud seotud va\u0308ga paljude oluliste arhitektuuri- ja kunstima\u0308lestiste restaureerimisega. Va\u0308rviuuringud ja maalingute restaureerimisto\u0308o\u0308d lugematutes vanalinna majades ja mo\u0303isates to\u0303endavad, millise po\u0303hjalikkuse ja to\u0303sidusega Sirje igasse objekti suhtub. Tema on olnud see, kes on meie restaureerimisfirmade raskekahurva\u0308es KAR-Grupp AS-is va\u0308lja mo\u0303elnud erinevate objektide restaureerimismetoodikad ja vo\u0303tnud vastu restaureerimisprotsessis olulised otsused."}, {"text_idx": "#000041", "text": "Va\u0308simatu pa\u0308randi tutvustaja, kelle ekskursioonide arv on ammu ko\u0303ik rekordid purustanud. Tema ekskursioonid, intervjuud, sotsiaalmeediapostitused ning raamatud muudavad ajaloo ja pa\u0308randi iga inimese jaoks po\u0303nevaks. Need ettevo\u0303tmised on ta\u0308nuva\u0308a\u0308rne abi meie ametile muinsusteadlikkuse to\u0303stmise pu\u0308u\u0308dlustes. Sest pa\u0308randi hoid algab ikka teadmisest!"}, {"text_idx": "#000043", "text": "Helle Susi soetas 1980ndatel valminud silmapaistva hoone alles aasta tagasi. Selle napi aastaga on ta aga jo\u0303udnud teha nii palju nagu mo\u0303ni ei jo\u0303ua mitmeku\u0308mnegagi. Ta\u0308iesti avariilisest hoonest, milles eelmine omanik na\u0308gi pigem lammutusmaterjali, on saanud katustatud, hoitud ja hinnatud kultuurima\u0308lestis. Nii arhitektuuriso\u0303brad kui ka kohalikud on hakanud hoonet ma\u0308rkama ja selle vastu huvi tundma, seni varjusurmas olnud hoone on muutunud to\u0303eliseks magnetiks. Hoone on olnud rahvale avatud ka\u0308esoleva aasta suvest. Sa\u0308a\u0308stlikult on korrastatud fuajee, kus eksponeeritakse hoone ajalugu ja sellega seotud inventari, mo\u0308o\u0308blit, dokumente jm. Tasapisi, et va\u0308ltida kiirustades tehtud valesid otsuseid, liigutakse restaureerimisega edasi. Eesma\u0308rgiks avada mitmeku\u0308lgse funktsiooniga keskus, mis pakub po\u0303nevat ruumilist keskkonda mitmesugustele tegevustele."}, {"text_idx": "#000044", "text": "Elle Lepik (Pa\u0308randivaderite projekti koordinaator)"}, {"text_idx": "#000045", "text": "Pa\u0308randivaderite projekt kutsub koole ja klasse u\u0308les valima kodukohas u\u0308he kohaliku kultuuriajaloo ja maastiku seisukohalt ta\u0308hendusrikka objekti ning olema sellele vaderiks ehk hooldajaks vo\u0303i so\u0303braks. Pa\u0308randivaderid aitavad peamiselt talgute vormis pa\u0308a\u0308sta lagunemisest vo\u0303i ha\u0308vimisest hooletusse ja\u0308a\u0308nud paiku. Kasu saavad ko\u0303ik - pa\u0308rand on hoitud, kohalikud on teadlikumad ning lastesse on istutatud pa\u0308randist hoolimise pisik. Elle on projekti koordineerinud alates 2015. aastast ning tema tegevus igati esile to\u0303stmist va\u0308a\u0308riv."}, {"text_idx": "#000046", "text": "To\u0303nis Rohtma (Kuru vraki hoidja)"}, {"text_idx": "#000047", "text": "To\u0303nis Rohtma on kodanikuaktivist ja vrakifa\u0308nn. Tema leidis Kuru ku\u0308last Peipsi rannalt lodjavraki ning andis sellest esimesel vo\u0303imalusel Muinsuskaitseametile teada. Seeja\u0308rel kogus ta vrakitu\u0308kid traktori abil ligi 1,5 km lo\u0303igul kokku, et torm neid minema ei kannaks. Hoidis detailidel pidevalt silma peal ning ametnikke kursis nende seisukorraga. Na\u0308iteks hoolitses ta veel selle eest, et lume tulekul keegi vrakist teadmatuses u\u0308le ei so\u0303idaks. Need on va\u0308ikesed, kuid eriti olulised momendid, mis on ka ametnikele ro\u0303o\u0303muks. Na\u0308ha, et ei pea olema asja vo\u0303i maja omanik, et pa\u0308randist to\u0303eliselt hoolida. Sellist kohalikku initsiatiivi oleks meil rohkem vaja!"}, {"text_idx": "#000049", "text": "Vandjala on kiviaedadest u\u0308mbritsetud ning po\u0303lispuude all ka\u0308a\u0308nduva ku\u0308lateega va\u0308a\u0308rikas vana ku\u0308la. Ku\u0308latee servas on Hansu talu, mille omanikke Krista ja Maris Vilipo\u0303ldu pa\u0308rjame pa\u0308randi hoidja tiitliga. Rehielamu on pa\u0308rit 1897. aastast. Kinnistul paikneb mitmeid ko\u0303rvalhooneid ning seda u\u0308mbritseb kiviaed. Omanikud korrastavad talu jo\u0303udumo\u0308o\u0308da ning see on hea na\u0308ide sellest, et kui millegi eest ja\u0308rjepidevalt hoolitseda, ei to\u0303use ka remondivo\u0303lg ko\u0303rgustesse ning hakkama saab elementaarse hooldamisega. Eriliselt tuleks esile to\u0303sta aga silmapaistva sortimendiga aeda. 20. saj alguses rajatud o\u0303unapuuaed, hiiglaslik kiviktaimla ning vanad lillesordid on selle talu ehteks."}, {"text_idx": "#000051", "text": "Agne Trummali nimeline noore muinsuskaitsja preemia"}, {"text_idx": "#000052", "text": "Kais Matteus (Muinsuskaitseameti restaureerimisosakonna juhataja)"}, {"text_idx": "#000053", "text": "Agne Trummal oli noor ja sa\u0308rav Tallinna Kultuuriva\u0308a\u0308rtuste Ameti juhataja ja Muinsuskaitseameti peadirektor, kes lahkus meie seast lubamatult vara, ent jo\u0303udis vaatamata sellele anda olulise panuse Eesti muinsuskaitsesse. Preemia on loodud, et tunnustada noori riigi- vo\u0303i kohaliku omavalitsuse muinsuskaitseametnikke, kes on aidanud oluliselt kaasa muinsuskaitsevaldkonna arengule ning innustanud kolleege ja kodanikke. Preemia on rahaline ja mo\u0303eldud enneko\u0303ike erialasel konverentsil osalemise vo\u0303i ta\u0308iendkoolituse la\u0308bimise toetamiseks."}, {"text_idx": "#000054", "text": "Kaisi Matteuse tasakaalukus on eeskujuks ko\u0303igile. Ta ei langeta otsuseid ilma, et oleks kuulanud a\u0308ra ko\u0303ik osapooled ning kaalunud ko\u0303iki argumente. Sama eeldab ta ka kolleegidelt. Tema juhtimine on toonud koosko\u0303lastusprotsessi uut kvaliteeti. Alati rahulik, argumenteeritud ning ta\u0308pne \u2013 professionaalne koosto\u0308o\u0308partner ma\u0308lestiste omanikele. Va\u0308simatu teavitusto\u0308o\u0308 vajalikkuse eestko\u0303neleja."}, {"text_idx": "#000056", "text": "Jaan Vali to\u0308o\u0308aastad Muinsuskaitseametis olid tihedad ja sisukad. Oli va\u0308he objekte, mille restaureerimise u\u0308ksikasju ta ei teadnud. Su\u0308damela\u0308hedasemad teemad olid mo\u0303isad, eriti just mo\u0303isakoolid ning muidugi tuletornid. Tuletornide aastatepikkust uurimisto\u0308o\u0308d kroonis 2011. aastal ilmunud mahukas teos Eesti tuletornide ajalugu. Ilma Jaan Valipideva ja\u0308relevalve ja no\u0303uanneteta oleksid meie restaureeritud mo\u0303isakoolid sa\u0308ilinud detailide poolest hoopis vaesemad. Ta oli pedant, ajades projektides ning objektidel alati taga viimsegi detaili laitmatut u\u0308ks-u\u0308hele taastamist ajaloolisel kujul, mis ta\u0308nu tema sihikindlusele viis mo\u0303nigi kord lo\u0303puks vigade paranduseni, to\u0308o\u0308 u\u0308mber tegemiseni. Perfektsust taga ajades olid talle alati ka\u0308eulatuses ajaloolised fotod. Vanade fotode kogumine oli ja on veel u\u0308ks Jaani kirg. Ma\u0308rkso\u0303na \"foto Jaan Vali fotokogust\" peaks olema teada ko\u0303igile, kes va\u0308hegi hoonete kohta ajaloolisi fotosid on otsinud."}, {"text_idx": "#000058", "text": "Vastseliina piiskopilinnuse elamuskeskuse to\u0308o\u0308d on jo\u0303udnud lo\u0303pusirgele"}, {"text_idx": "#000059", "text": "Katuse renoveerimiseks sai toetust 19 ajaloolist Eesti taluhoonet"}, {"text_idx": "#000060", "text": "Palamuse ku\u0308lastuskeskuse ehitamisel seisti silmitsi mitmete takistustega"}, {"text_idx": "#000061", "text": "Uuendatud Palamuse muuseumis saab isegi ajastutruus voodis puhata"}, {"text_idx": "#000062", "text": "TLU\u0308 akadeemiline raamatukogu soovib uuenduskuuriga oma pinda kahekordistada"}, {"text_idx": "#000064", "text": "Kirikud tahavad, et maksumaksja rahastaks senisest enam sakraalehitiste renoveerimist"}, {"text_idx": "#000065", "text": "Uus muinsuskaitseseadus la\u0308bis riigikogus esimese lugemise"}, {"text_idx": "#000066", "text": "Tallinna linnahalli lagunemine on jo\u0303udnud fassaadivaringuteni"}, {"text_idx": "#000069", "text": "Tartus oli muusikapa\u0308eva puhul plaadilaat"}, {"text_idx": "#000070", "text": "Haapsalu fotoklubi na\u0308itab kahel na\u0308itusel rohkem kui 70 pilti"}, {"text_idx": "#000071", "text": "Otse kell 19:40: muusikapa\u0308eva suur muusikama\u0308ng ETV-s"}, {"text_idx": "#000073", "text": "Arvustus. Mina magasin ha\u0308sti ja elasin ka ha\u0308sti"}, {"text_idx": "#000075", "text": "Klassikaraadio ootab muusikaso\u0303pru viktoriini lahendama"}, {"text_idx": "#000076", "text": "Krickil ilmus uus album \"Kirjutamata\""}, {"text_idx": "#000080", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000081", "text": "Tanel Saar: fu\u0308u\u0308siline teater on mu su\u0308dameasi"}, {"text_idx": "#000082", "text": "Reopalu kalmistul restaureeriti rikutud hauata\u0308hised"}, {"text_idx": "#000083", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000084", "text": "Haapsalu kultuurikeskuses avati na\u0308itus aulidest"}, {"text_idx": "#000085", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000086", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000087", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000088", "text": "Edetabel. Aasta parimad albumid 2022"}, {"text_idx": "#000089", "text": "Aasta parimad albumid 2022. Isiklikud edetabelid"}, {"text_idx": "#000094", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000095", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]